CELEX: 62020TN0484
Language: mt
Date: 2020-08-03 00:00:00
Title: Kawża T-484/20: Rikors ippreżentat fit-3 ta’ Awwissu 2020 – SATSE vs Il-Kummissjoni

14.9.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 304/25
            
         
      Rikors ippreżentat fit-3 ta’ Awwissu 2020 – SATSE vs Il-Kummissjoni
      (Kawża T-484/20)
      (2020/C 304/29)
      Lingwa tal-kawża: l-Ispanjol
      
         Partijiet
      
      
         Rikorrent: Sindicato de Enfermería (SATSE) (Madrid, Spanja) (rappreżentant: M. Sesmero González, avukat)
      
         Konvenuta: Il-Kummissjoni Ewropea
      
         Talbiet
      
      
                  —
               
               
                  Ir-rikorrent jitlob li l-Qorti Ġenerali tannulla d-Direttiva tal-Kummissjoni (UE) 2020/739 tat-3 ta’ Ġunju 2020 li temenda l-Anness III tad-Direttiva 2000/54/KE tal-Parlament Ewropew u tal-Kunsill fir-rigward tal-inklużjoni tas-SARS-CoV-2 fil-lista tal-aġenti bijoloġiċi magħrufa li jinfettaw lill-bnedmin u li temenda d-Direttiva tal-Kummissjoni (UE) 2019/1833, ippubblikata f’Il-Ġurnal Uffiċjali tal-Unjoni Ewropea fl-4.06.2020 (L 175/11 – L 175/14).
               
            
         Motivi u argumenti prinċipali
      
      Insostenn tar-rikors tiegħu, ir-rikorrenti jinvoka żewġ motivi.
      
                  1.
               
               
                  L-ewwel motiv huwa bbażat fuq il-ksur tal-Artikoli 2 u 18 tad-Direttiva 2000/54/KE, flimkien mal-Anness III tagħha.
                  
                              —
                           
                           
                              F’dan ir-rigward hija allegata l-ineżistenza ta’ trattament effettiv jew ta’ profilaxis kontra l-aġent bijoloġiku SARS-CoV-2; il-fatt li dan huwa virus ikkatologat bħala kontaġġjuż ħafna u li jinbidel u, għaldaqstant, hemm probabbiltà kbira li jinfirex fil-kollettività; u l-fatt li l-coronavirus SARA-CoV-2 jipprovoka patoloġiji u sintomi gravi li jikkawżaw mard gravi fil-bniedem, fatt li jikkostitwixxi periklu serju għall-ħaddiema.
                           
                        
            
                  2.
               
               
                  It-tieni motiv huwa bbażat fuq ksur ta’ rekwiżiti formali essenzjali minħabba l-assenza ta’ motivazzjoni għall-klassifikazzjoni tal-aġent bijoloġiku SARA-CoV-2 fil-grupp 3.
                  
                              —
                           
                           
                              F’dan ir-rigward huwa ddikjarat li, l-Kummissjoni, filwaqt li tirrikonoxxi l-ineżistenza ta’ vaċċin u ta’ trattament effettiv, u filwaqt li tqis il-kontenut tal-Artikolu 2 tad-Direttiva 2000/54/KE, tikklassifika is-SARA-CoV-2 fil-grupp ta’ riskju 3 flok in-numru 4.